Mestská časť Bratislava - Nové Mesto
––––––––––––––––––––––––––––––––––

Materiál na rokovanie
Miestneho zastupiteľstva 
dňa 16.6.2015

Informácia  k vyhodnoteniu plnenia Akčného plánu Programu hospodárskeho a sociálneho rozvoja  na roky 2007-2015 ( PHSR) za Mestskú časť Bratislava – Nové Mesto 

Predkladá: 					Materiál obsahuje:                                                                      

Ing. Mgr. Ľubomír Baník                            1.   Návrh uznesenia 
prednosta MÚ BA NM	2.   Informatívna správa o plnení Akčného plánu                                                                                                   PHSR 2007-2015

Spracovateľ:                                  		   	    Stanovisko právnej skupiny:

Ing. Daša Effenbergerová
vedúca útvaru štrukturálnych fondov
a verejného obstarávania		

Na rokovanie prizvať:

- spracovateľa                        

Jún 2015

Návrh uznesenia:

Miestne zastupiteľstvo  Mestskej časti Bratislava – Nové Mesto 

berie na  vedomie 

informatívnu správu o  vyhodnotení plnenia Akčného plánu Programu hospodárskeho a sociálneho rozvoja Mestskej časti Bratislava – Nové Mesto za roky 2007-2015 

a)	bez pripomienok

b)	s pripomienkami

Informatívna správa o plnení Akčného plánu PHSR

MČ Bratislava – Nové Mesto za roky 2007 -2015 

k máju  2015

Spracoval: Ing. Daša Effenbergerová

Bratislava, jún  2015

1.	Úvod
   
       Program sociálneho a hospodárskeho rozvoja Mestskej časti Bratislava – Nové Mesto na roky 2007 - 2013 (skrátene aj: Program rozvoja mesta, alebo PHSR) je strednodobý strategický dokument, ktorý definoval komplexnú predstavu o budúcnosti rozvoja (stratégiu) Mestskej časti Bratislava- Nové Mesto. Bol spracovaný na základe zákona NR SR č. 503/2001 Z. z. o podpore regionálneho rozvoja, novelizovaného zákonom NR SR č. 351/2004 Z.z. Akčný plán PHSR bol ako súčasť Programu hospodárskeho a sociálneho rozvoja spracovaný v rokoch 2007 -2008. Pôvodne nastavené aktivity / úlohy / je potrebné vnímať ako plánované v uvedenom čase.  Akčný plán bol ako súčasť PHSR odsúhlasený MZ uznesením č. 11/08 dňa 10. júna 2008 a následne  jeho platnosť bola predĺžená do konca roku 2015 uznesením MZ č. 22/29/2014.
     Garantom PHSR je samotná  Mestská časť Bratislava- Nové Mesto, užívateľmi programu sú však  všetci občania, podnikatelia, súčasné a budúce inštitúcie v mestskej časti. Jeho dôležitým pozitívnym prvkom je, že bol pripravený na princípe subsidiarity, v partnerskej spolupráci Hlavného mesta SR Bratislavy, Mestskej časti Bratislava – Nové Mesto, ďalej s inštitúciami verejného i súkromného sektora, ktoré majú vplyv na ďalší rozvoj v mestskej časti (poslanci, predsedovia poslaneckých klubov,  výskumní pracovníci, ochranári, podnikatelia, riaditelia škôl, zástupcovia MVO, cirkví a menšín – cca 150 účastníkov). 

2.	Plnenie Akčného plánu PHSR    
        Akčný plán v rámci PHSR bol nastavený na strednodobý horizont, do roku 2013 resp. do roku 2015. Následne sú jednotlivé projektové zámery  zadefinované v rámci rozvojových oblastí. 
Plnenie Akčného plánu mapuje jednotlivé rozvojové oblasti, prihliada však nielen na realizáciu ( už ukončenú), ale aj plánované aktivity na roky 2014 - 2020 a aktivity čiastočne splnené. Plnenie Akčného plánu ( odpočet, čo sa stihlo zrealizovať a čo nie ) , je realizované za účelom prípravy dokumentácie a podkladov pre tvorbu nového strategického dokumentu  pre nasledujúce obdobie rokov 2016-2020 a tiež z dôvodu blížiaceho sa uplynutia obdobia, na ktoré boli úlohy vymedzené. 
Priložené  tabuľky predstavujú pohľad na súčasný stav  plnenia úloh a aktivít Akčného plánu PHSR MČ BA – Nové Mesto. PHSR mala určených 16 priorít, ktoré boli rozvinuté do konkrétnych aktivít. V každej priorite sa podarilo zrealizovať niekoľko dôležitých aktivít, ktoré prispeli ku skvalitneniu života občanov nie len v mestskej časti ale v celom meste. 

Realizácia odpočtu Akčného plánu je rozdelená do okruhov:

Stav naplnenia aktivity pri odpočte apríl  2015	splnené 
	
	čiastočne splnené / poznámky 
	
	nesplnené / plánované na roky 2015-2020
	
	Prehodnotenie projektového zámeru/ poznámky

ŠKOLSTVO – SUMARIZÁCIA AKTIVÍT

PRIORITA 1: KVALITNÁ A MODERNÁ ŠKOLSKÁ INFRAŠTRUKTÚRA

Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    1/1	1.1. Realizácia tepelno – energetických auditov školských a predškolských zariadení	čiastočne splnené   	
Projektový zámer:    1/2	1.2.  Rekonštrukcia,  modernizácia škôl a predškolských zariadení	čiastočne splnené   	
Projektový zámer:    1/3	Vybudovanie telocvične na  ZŠ Jeséniova	splnené	

Projektový zámer 1/1: 
V súvislosti s pripravovanými rekonštrukciami budov boli vyhotovené teplo-technické posudky budov : v ZŠ Cádrova, ZŠ s MŠ Za kasárňou ( vrátane MŠ Šancova), ZŠ s MŠ Odborárska ( vrátane MŠ Odborárska) , ZŠ s MŠ Riazanská ( vrátane MŠ Letná) , ZŠ s MŠ Česká ( vrátane MŠ Rešetková a MŠ Osadná), ZŠ Jeséniova. Ďalšie školské budovy tepelno- technický posudok nemajú.   

Projektový zámer 1/2 : 
Obnovy  budov:  MŠ Robotnícka , ZŠ Cádrova, ZŠ s MŠ Za kasárňou ( vrátane MŠ Šancova), ZŠ s MŠ Odborárska ( vrátane obnovy  a nadstavby MŠ Odborárska) , ZŠ s MŠ Riazanská ( vrátane MŠ Letná) , ZŠ s MŠ Česká ( vrátane MŠ Rešetková a MŠ Osadná),  ZŠ Jeséniova.
Ďalej boli realizované čiastočné rekonštrukcie na budove ZŠ s MŠ Sibírska ( výmena okien ), na MŠ Pionierska ( rekonštrukcia  2.NP a strešného plášťa a terás), na telocvični ZŠ Kalinčiakova obnova strešných plášťov, výmena okien a  rekonštrukcia strechy na MŠ Legerského. Modernizácia bola realizovaná aj na MŠ Letná- odpojenie od centrálneho vykurovania a zriadenie vlastnej kotolne. Nová strešná krytina a zateplenie je realizované aj v MŠ na Revíne.    

Projektový  zámer 1/3 :
MČ BA-NM realizovala výstavbu minitelocvične a dvoch učební.  

PRIORITA 2: BUDOVANIE ZNALOSTNEJ SPOLOČNOSTI
Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    2/1	Projekty realizované za účelom zvýšenia internetovej dostupnosti	splnené	
Projektový zámer:    2/2	Realizácia projektov s cieľom zvyšovania jazykových vedomostí pedagógov, žiakov a študentov škôl na území MČ	splnené	
Projektový zámer:    2/3	Vypracovanie koncepcií rozvoja predškolskej a školskej infraštruktúry s dôrazom na znalostnú ekonomiku	nesplnené	

Projektový zámer 2/1: 
Každá školská inštitúcia má vlastné internetové pripojenie. 

Projektový zámer 2/2: 
Boli realizované dva projekty : 
1.  ZŠ s MŠ Odborárska – „Spoznajme sa navzájom – slovenská a vietnamská komunita“ Vzdelávanie bolo zamerané na rozvíjanie rodnej reči, čítanie, písanie, konverzáciu, výslovnosť a gramatiku. Nácvik vietnamských piesní a tancov, detské kolektívne hry a vybudovanie multikultúrnej knižnice.
2. ZŠ s MŠ Sibírska – „  Spoznajme sa navzájom - čínska komunita“.  Hlavným cieľom projektu bolo presadzovanie interetnického a interkultúrneho dialógu a porozumenia medzi národnostnou väčšinou a etnickou  skupinou čínskych prisťahovalcov.

Projektový zámer 2/3: 
Oddelenie školstva vypracúva len ročný plán. Koncepcia do budúcich období chýba. Zámer ponechať do novej PHSR. 

PRIORITA 3: KVALITNÉ VYUŽÍVANIE VOĽNÉHO ČASU DETÍ A MLÁDEŽE
Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    3/1	Rozšírenie a  skvalitnenie služieb mimoškolských aktivít  	Čiastočne splnené 	
Projektový zámer:    3/2	Vytvorenie centra voľného času pre deti a mládež v areáli školy „ Za kasárňou“	Nesplnené 	

Projektový zámer  3/1:  
Vybudoval sa priestor skateparku na Hálkovej ulici. Vybudovali sa voľno časové športoviská na Kuchajde, Novej dobe. V rámci organizovania voľného času vstupujú do aktivít aj organizácie  Školák klub, Kultúrne strediská a Knižnice. 

Projektový zámer 3/2 :
V školskom areály sa podarilo zabezpečiť výstavbu novej materskej školy. Projektový zámer odporúčame ponechať do ďalšej PHSR s určením nové umiestnenia, ktoré bude nadväzovať na koncepciu  rozvoja predškolskej a školskej infraštruktúry.

ŠPORT 
PRIORITA 4:  ROZVOJ A MODERNIZÁCIA EXISTUJÚCICH ŠPORTOVÝCH AREÁLOV A ÚZEMÍ

Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    4/1	Realizácia urbanisticko architektonickej štúdie o využití územia na „Železnej studienke“  s cieľom rozšírenia športovo – oddychových aktivít	Splnená 	
Projektový zámer:    4/2	Realizácia urbanisticko architektonickej štúdie o využití územia na „Kolibe“  s cieľom rozšírenia športovo – oddychových aktivít	Nesplnené 	
Projektový zámer:    4/3	Skvalitnenie a rekonštrukcia športových areálov v rámci školských zariadení MČ	Čiastočne splnené	
Projektový zámer:    4/4	Rekonštrukcia multifunkčného športového areálu v „Mierovej kolónii
	Čiastočne splnená 	
Projektový zámer:    4/5	Rekonštrukcia športového areálu na „Nobelovej ulici“	Nesplnená 	

Projektový zámer  4/1: 
V rámci  spolupráce Hlavného mesta SR Bratislava, Mestských lesov  v Bratislave a MČ BA- NM  bola spracovaná štúdia na využitie predmetného územia.
 
Projektový zámer  4/2: 
Prehodnotiť vypracovanie zámeru urbanisticko architektonickej štúdie o využití územia na „Kolibe“   prípadne ponechať do budúceho obdobia. 

Projektový zámer  4/3: 
Realizujú sa dva školské areály : ZŠ s MŠ Za kasárňou a ZŠ s MŠ Odborárska. Na ZŠ Cádrová bola uskutočnená rekonštrukcia telocvične. 

Projektový zámer  4/4: 
V priestore areálu boli doplnené hracie prvky s dopadovými plochami a osadený mestský mobiliár. Obnova športových povrchov zostala do ďalšieho obdobia. 

Projektový zámer  4/5: 
Športový areál a jeho rekonštrukciu sa nepodarilo zabezpečiť. Aktivitu ponechať do nasledujúcich období. 

PRIORITA 5:  ROZVOJ  MASOVÉHO ŠPORTU
Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    5/1	Výstavba športového areálu „Národný futbalový štadión“	Čiastočne splnené	
Projektový zámer:    5/2	Výstavba športového areálu „Hokejová aréna“	Splnené 	
Projektový zámer:    5/3	Podpora organizovania netradičných športových aktivít a programov	Splnené 	

Projektový zámer    5/1:
V súčasnosti je stavba „ Národný futbalový štadion „ rozostavaná.

Projektový zámer    5/2:
Zimný šadión – Hokejová aréna je v užívaní od roku 2009. 

Projektový zámer  5/3: 
Počet organizovaných športových podujatí  za jednotlivé roky :
Rok       počet podujatí
2010             43
2011             41
2012             43 
2013             33
2014             33   
V organizovaných podujatiach sú aj netradičné aktivity: napr. preteky dračích lodí na Kuchajde, jesenné púšťanie šarkanov, rybárske preteky pre deti a mládež, zimný maratón, cyklopiknik, cvičenie jogy na Kuchajde, in-line slalom.   

KULTÚRA
PRIORITA 6:  ROZVOJ KULTÚRNEHO ŽIVOTA V MČ

Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    6/1	Rekonštrukcia kultúrno- spoločenských priestorov Domu Istropolis	Nesplnená 	
Projektový zámer:    6/2	Rekonštrukcia obradnej 
( sobášnej ) siene Strediska kultúry  na „Vajnorskej	Nesplnená 	
Projektový zámer:    6/3	Rekonštrukcia kultúrno -spoločenských priestorov  strediska kultúry na Vajnorskej ulici	Nesplnená 	
Projektový zámer:    6/4	Realizácia projektov s cieľom propagácie kultúrnych pamiatok na území MČ	Čiastočne splnená	
Projektový zámer:    6/5	Modernizácia a digitalizácia knižníc	Čiastočne splnená	

Projektový zámer    6/4: 
Realizovala sa rekonštrukcia budovy konskej železnice s priľahlým okolím. 
Projektový zámer:    6/5
Kontinuálne sa zabezpečuje sa rozširovanie  knižného fondu.
Pribudla nová knižnica v objekte Vernosť.

ŽIVOTNÉ PROSTREDIE 
PRIORITA 7:  MINIMALIZÁCIA NEPRIAZNIVÝCH VPLYVOV KLIMATICKÝCH ZMIEN
Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    7/1	Realizácia projektov s cieľom minimalizovať nepriaznivé vplyvy klimatických zmien – zabezpečenie pravidelného kropenia, čistenia a polievania MČ	Splnená 	
Projektový zámer:    7/2	Obnova a rozšírenie verejnej zelene, výmena asfaltových povrchov chodníkov za dlažbu	Splnená 	

Projektový zámer 7/1: 
V čase nadmerných teplôt prostredníctvom EKO podniku verejných služieb sú realizované pravidelné polievania a kropenia komunikácií a spevnených plôch. Je zabezpečená aj závlaha pre zelené plochy a stromy a kríky. Pravidelne sa  zabezpečuje upratovanie a čistenie verejných priestranstiev. Výsadbou novej zelene a jej pravidelné  udržiavanie prispievame k zníženiu vplyvov klimatických zmien.  

Projektový zámer 7/1: 
Pri všetkých projektových dokumentáciách a realizovaných stavebných prácach a opravách sú  použivané vodopriepustné dlažby a parkové betóny. Zámer obnovy a rozšírenia verejnej zelene bol uplatnený pri rekonštrukcii parku Sadová, revitalizácii parku na Rešetkovej Osadnej a tiež  parku Hálkova. Celková obnova zelene a jej rozšírenie bolo realizované aj v projektoch obnovy  verejných priestranstiev Nová doba a Jahodová.       

PRIORITA 8:  OCHRANA VOD A OCHRANA PRED POVODŇAMI
Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    8/1	Realizácia projektov za účelom zabezpečenia protipovodňových a protieróznych  opatrení       	Čiastočne splnená 	
Projektový zámer:    8/2	Vybudovanie zberača povrchových vôd na Bojnickej ulici	Nesplnená 	
Projektový zámer:    8/3	Realizácia akčného plánu trvalo udržateľnej kvality vody na  „Kuchajde	Čiastočne splnená 	

Projektový zámer 8/1: 
Zámer sa darí plniť realizáciou nasledovných opatrení:
-	pravidelné čistenie a oprava odtokových cestných vpustí, ktorých je v správe mestskej časti 2000 ks,
-	odstraňovanie vodonepriepustných povrchov 
-	budovanie bioretenčných podpovrchových vsakov 
-	budovanie prírodného zázemia s cieľom zadržať zrážkové vody na mieste ich výskytu.

Projektový zámer 8/2:
Tento zámer zostal nezrealizovaný.
 
Projektový zámer 8/3:
Hodnoty kvality vody na Kuchajde sa zisťujú  každoročnými rozbormi povrchovej vody. Darí sa dodržiavaním prevádzkového poriadku areálu jej kvalitu udržať. Samostatný dokument - akčný plán na zabezpečenie trvalo udržateľnej kvality vody na Kuchajde absentuje.  

PRIORITA 9: INTEGROVANÁ OCHRANA ŽIVOTNÉHO PROSTREDIA
Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    9/1	Pasportizácia detských ihrísk	Splnená 	
Projektový zámer:    9/2	Obnova a rozšírenie verejnej zelene, budovanie parkov a oddychových zón	Splnená 	
Projektový zámer:    9/3	Vybudovanie stojísk (prístreškov) na kontejnery 	Čiastočne splnená 	
Projektový zámer:    9/4	Realizácia projektov s cieľom riešenia problematiky znečisťovania priestranstiev od psích exkrementov	Splnená 	
Projektový zámer:    9/5	Realizácia programov a projektov s cieľom ochrany chránených území v MČ	Čiastočne splnená 	
Projektový zámer:    9/6	Monitorovanie a prieskum enviromentálnych záťaží v MČ	Splnená 	
Projektový zámer:    9/7	Revitalizácia zelene a verejných priestranstiev v areáli „Kuchajda	Splnená 	

Projektový zámer 9/1: 
Zoznam detských a športových ihrísk na území mestskej časti : 

Projektový zámer 9/2:
Aktualizácia evidencie plôch verejnej zelene bola MR schválená dňa 30.3.2010 bez pripomienok uznesením č.35/10. Aktualizácia bola spracovaná a odovzdaná v októbri 2010 po ukončení ROEP. Počas trvania zámeru bol vypracovaný dokument o starostlivosti o dreviny. 
Projektový zámer bol naplnený realizáciou nasledovných revitalizácií a obnov parkov a oddychových zón : 
-	Revitalizácia verejného priestranstva Nová doba,
-	Obnova detského ihriska na Ovručskej ulici,
-	Revitalizácia verejného priestranstva Jahodová,
-	Obnova detského ihriska Rozvodná,
-	Vybudovanie detského ihriska Bojnická, 
-	Obnova parku Sadová,
-	Prebiehajúca revitalizácia verejného priestranstva parku Hálkova, 
-	Prebiehajúca revitalizácia verejného priestranstva Rešetková – Osadná,
-	Obnova verejného priestranstva Kuchajda.

Projektový zámer 9/3:
Zámer vybudovať kontajnerové stojiská aj napriek pripravenej dotačnej schéme sa nepodarilo naplniť. 

Projektový zámer 9/4:
Realizáciou opatrenia umiestnenie zberných nádob v počte 88 ks sa dosiahlo  zníženie výskytu psích exkrementov na verejných priestranstvách. Len za rok 2010 bolo správcom riadne zlikvidovaných 9,9 t tohto odpadu. Označenie „Zákaz voľného pohybu psa“ prispel k zníženiu výskytu psích exkrementov.    

Projektový zámer 9/5:
Do  mestskej časti zasahuje CHKO Malé Karpaty. V spolupráci so štátnymi orgánmi ochrany a  Mestskými lesmi Bratislavy sa podieľame na držiavaní ich ochrany. Ako povoľujúci orgán dôsledne dodržiavame ustanovenia zákona  o ochrane prírody a krajiny. Pri investičnej činnosti metodicky usmerňujeme investorov. 
MČ BA –NM je projektovým  partnerom Hlavného mesta SR Bratislava a Mestských lesov Bratislavy pri obnove nádrží Železná studnička- Vydrica. 

Projektový zámer 9/6:
Pracovníci oddelenia životného prostredia pravidelne monitorujú a evidujú  enviromentálne záťaže ( odpad uložený v rozpore so zákonom ). Poskytujú súčinnosť štátnej správe pri navrhovaných riešeniach ich odstránenia, či už na náklady pôvodcu alebo vo vlastnej réžii.    

Projektový zámer 9/7:
V prírodnom areály Kuchajda s rozlohou, okrem vodnej plochy jazera, 77 759 m2 sa realizuje každoročná údržba a ošetrovanie zelene. Sanujú sa invazívne  rastúce dreviny a rastliny. 

TECHNICKÁ INFRAŠTRUKTÚRA
PRIORITA 10: KVALITNÁ A BEZPEČNÁ  CESTNÁ   INFRAŠTRUKTÚRA

Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    10/1,2	Vypracovanie územných plánov zón statickej dopravy a vybudovanie nadzemných a podzemných parkovacích domov  	Nesplnená 	
Projektový zámer:    10/3,4	Vybudovanie novej cesty, inžinierskych sietí a osvetlenia v lokalite „Horný Kramer“ a  „Jedenásta	Nesplnená 	
Projektový zámer:    10/5	Rozšírenie parametrov a kvality cestnej siete, rekonštrukcia miestnych komunikácií	Čiastočne splnená	
Projektový zámer:    10/6	Spracovanie územno – planovacích dokumentov s cieľom skvalitnenia technickej infraštruktúry	Čiastočne splnená 	
Projektový zámer:    10/7	Vybudovanie mosta cez železničnú trať Kyjevská – Tupého  	Nesplnená 	
Projektový zámer:    10/8	Rozšírenie kamerového systému	Čiastočne splnená 	

Projektový zámer 10/1,2:
Vytvoriť pasportizáciu komunikácií, chodníkov a verejných priestranstiev sa nepodarilo zabezpečiť. Bez uvedeného sa nedalo zabezpečiť vypracovanie územných plánov zón statickej dopravy. Realizovali sa len čiastkové  dokumentácie  zón regulovaného parkovania Kramáre a Račianska - Vajnorská. V spolupráci s investorom je v príprave  vybudovanie podzemného parkovacieho domu na ulici Československých parašutistov a Letná ulica.   

Projektový zámer 10/3,4:
Zámer zostal nesplnený z dôvodu neusporiadania vlastníckych vzťahov k pozemkom pod komunikáciami. 

Projektový zámer 10/5:
Je to dlhodobá a sústavná úloha správcu komunikácií. Konkrétne vyhodnotenie realizácie bude vyhotovené k novému PHSR.    

Projektový zámer 10/6:
Územné plány zón sú v rozpracovanosti – Biely kríž, Mierová kolónia a Ľudová štvrť.

Projektový zámer 10/7:
Nie je realizovaná stavba, boli uskutočnené len opravy jestvujúceho premostenia. Boli ďalej vypracované hlavné mostné prehliadky na lávkach pre peších. 

Projektový zámer 10/8:
Kamerový systém bol realizovaný len  na Račianskom mýte. 

PRIORITA 11. KVALITNÁ A BEZPEČNÁ NEMOTORICKÁ DOPRAVA
Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    11/1	Výstavba cyklistických trás a cyklochodníkov	Nesplnená 	
Projektový zámer:    11/2	Výstavba peších zón a peších trás     	Čiastočne splnená 	

Projektový zámer 11/1:
 V rámci zámeru bola vypracovaná len štúdia  cyklotrasy Račianska – Radlinského v spolupráci s o.z. Cyklokoalícia.

Projektový zámer 11/1:
Vybudovaný bol peší prechod cez filiálku v spolupráci so správcom Železnice Slovenskej republiky.  

CEZHRANIČNÁ  SPOLUPRÁCA
PRIORITA 12. ZVÝŠENIE INOVAČNÉHO POTENCIÁLU V MČ
Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    12/1	Realizácia projektov s cieľom skvalitniť doterajšiu spoluprácu s partnermi
( Wr. Neustadt ,  Gyór, Praha, Budapešť, Hainburg )	Nesplnená	
Projektový zámer:    12/2	Realizácia projektov s cieľom vytvoriť nové partnerstvá v rámci krajín V4 a EÚ	Nesplnená 	
Projektový zámer:    12/3	Podpora spolupráce na regionálnej a medzinárodnej úrovni v rámci podnikov a výskumných organizácií v MČ	Nesplnená	
Projektový zámer:    12/4	Podpora  realizácie projektov v oblasti cestovného ruchu	Nesplnená 	
Projektový zámer:    12/5	Elektronizácia samosprávy a rozvoj elektronických služieb na miestnej a regionálnej úrovni vrátane podpory budovania a rozvoja integrovaných obslužných miest.	Čiastočne splnená	

SOCIÁLNA SFÉRA   - starostlivosť o starších  
PRIORITA 13. KVALITNÁ SOCIÁLNA INFRAŠTRUKTÚRA
Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    13/1	Vybudovanie týždenného stacionára pre starších ľudí	Nesplnená 	
Projektový zámer:    13/2	Vybudovanie zariadení opatrovateľskej služby	Nesplnená	
Projektový zámer:    13/3	Vybudovanie domova dôchodcov	Nesplnená	
Projektový zámer:    13/4	Vybudovanie komunitného centra na Ovručskej ulici súp.č. 1663	Splnená 	

Vyššie uvedené zámery sa nepodarilo zabezpečiť, uvedené  služby poskytujeme v zariadeniach, ktoré patria pod správu Hl. mesta, prípadne BSK.

PRIORITA 14. STAROSTLIVOSŤ O MARGINALIZOVANÉ SKUPINY OBYVATEĽSTVA
Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    14/1	Vybudovanie a  rekonštrukcia bezbariérových vstupov do vybraných sociálnych zariadení	Čiastočne splnená	
Projektový zámer:    14/2,3	Podpora programov činnosti organizácií, zameraných na dôchodcov , imobilných a zdravotne postihnutých občanov

Organizovanie seminárov,  konferencií a podpora informovanosti marginalizovaných skupín obyvateľov s cieľom skvalitnenia ich života	Splnená 	

Projektový zámer 14/1:
Pri rekonštrukciách budov vždy sa realizuje aj budovanie bezbariérového vstupu.

Projektový zámer 14/2,3:
MČ BA NM sa vo veľkej miere venuje problematike organizovania a podpore činnosti dôchodcov. Oddelenie sociálnych služieb zabezpečuje  chod a činnosť 8 denných centier pre dôchodcov. 

PRIORITA 15. OPTIMALIZÁCIA SOCIÁLNYCH SLUŽIEB
Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    15/1,2	Rekonštrukcia a skvalitnenie vybavenia Klubu dôchodcov na Sibírskej a Športovej ulici	Čiastočne splnená 	
Projektový zámer:    15/3	Realizácia projektov za účelom skvalitnenia činnosti a spolupráce na úrovni škôl a klubov dôchodcov	Čiastočne splnená	

Projektový zámer 15/1,2:
Rekonštrukciou prešiel klub dôchodcov na Sibírskej a taktiež klub dôchodcov Domovinka na Nobelovej ulici. Pre klub dôchodcov na Športovej ulici sa pripravuje projektová dokumentácia.

Projektový zámer 15/3:
Realizujú sa príležitostné programy pripravené deťmi pre dôchodcov.  

PRIORITA 16. SKVALITNENIE  STAROSTLIVOSTI O RODINY

Číslo projektového  zámeru/ kľúčovej úlohy	Obsah projektového zámeru/kľúčovej úlohy	Stav plnenia	
Projektový zámer:    16/1	Vybudovanie Materského centra	Splnená 	
Projektový zámer:    16/2	Vybudovanie a skvalitnenie bezbariérových vstupov pre rodičov s kočíkmi	Čiastočne splnená 	
Projektový zámer:    16/3	Výstavba a podpora výstavby sociálnych bytov  	Nesplnená 	
Projektový zámer 16/4	Obnova  bytového domu Odborárska 4	Splnená 	

Projektový zámer 16/1:
S podporou dotácie MČ BA-NM bolo otvorené materské centrum na Hálkovej prostredníctvom občianskeho združenia Ihrisko.  

Projektový zámer 16/2:
Pri obnovách a rekonštrukciách budov sa realizujú aj bezbariérové vstupy. 

Projektový zámer 16/3:
Počas platnosti akčného plánu nebol pripravený projekt pre realizáciu výstavby sociálnych bytov. 

3.	Záver k plneniu Akčného plánu PHSR  

     Napĺňanie  akčného plánu PHSR si vyžaduje veľkú koordináciu a kooperáciu všetkých aktérov rozvoja mestskej časti. Ide o otvorený dokument, s ktorým je potrebné pracovať a napĺňať jeho ciele  počas celého roka a používať ho pri zostavovaní rozpočtu mestskej časti. Mestská časť Bratislava – Nové Mesto mala smelé ambície pri jeho zostavovaní. 
      Podrobné vyhodnotenie s analýzami naplnenia  PHSR na roky 2009 -2015  bude súčasťou  novo tvoreného programu hospodárskeho a sociálneho rozvoja.